b"\n_START_ARTICLE_\nIanomami\n_START_SECTION_\nLlengua i fam\xc3\xadlia ling\xc3\xbc\xc3\xadstica, classificaci\xc3\xb3 cultural\n_START_PARAGRAPH_\nLa fam\xc3\xadlia de lleng\xc3\xbces ianomamos est\xc3\xa0 conformada per quatre lleng\xc3\xbces actives: El sanum\xc3\xa1, el ianam, el ianom\xc3\xa1mi i el ianomam\xc3\xb6.\n_START_SECTION_\nCostums\n_START_PARAGRAPH_\nQuan es reuneixen al voltant de la foguera, mengen, conversen, fabriquen el seu utillatge, expliquen les seves hist\xc3\xb2ries, mites, llegendes i ensenyen als nens les seves tradicions._NEWLINE_Els ianomamis es desplacen cont\xc3\xadnuament. Aquests despla\xc3\xa7aments estan motivats pel curt per\xc3\xadode de la productivitat dels seus conreus. Conreen pl\xc3\xa0tan, \xc3\xb1ame, batata i malanga. Un conreu dura dos o tres anys. Quan la terra s'esgota, el poblat crea una nova plantaci\xc3\xb3 en un altre lloc._NEWLINE_Practiquen la ca\xc3\xa7a tot l'any, individualment o en grups, i utilitzen l'arc i la sageta, fets de canya. La pesca es practica amb menys freq\xc3\xbc\xc3\xa8ncia i per pescar utilitzen la sageta i el timb\xc3\xb3, que \xc3\xa9s una mena de planta que sacsejada en l'aigua estaborneix els peixos. Recol\xc2\xb7lecten productes silvestres i tamb\xc3\xa9 mengen granotes. Els objectes que fabriquen s\xc3\xb3n molt rudimentaris i acostumen a adaptar per a les seves necessitats all\xc3\xb2 que troben en la natura. Utilitzen un ver\xc3\xad mortal anomenat curare, que posen a la punta de les sagetes._NEWLINE_Degut a les condicions clim\xc3\xa0tiques, la seva vestimenta \xc3\xa9s molt senzilla. Es pinten el cos amb molts colors, principalment vermell i negre. Es posen collarets, plomes al cap i lligades als bra\xc3\xa7os i arracades. Cada poblat t\xc3\xa9 el seu l\xc3\xadder i la seva autoritat es fonamenta en l'experi\xc3\xa8ncia i la saviesa.\n_START_SECTION_\nDemografia\n_START_PARAGRAPH_\nUn poblat pot tenir entre 30 i 150 persones. Actualment, la poblaci\xc3\xb3 ianomami es calcula en prop de 32000 persones."